Vyhodnotenie medzirezortného pripomienkového konania

Návrh nariadenia vlády Slovenskej republiky o sprístupňovaní váh s neautomatickou činnosťou na trhu  

Spôsob pripomienkového konania	Z dôvodu potreby predloženia materiálu na rokovanie vlády Slovenskej republiky v nadväznosti na potrebu transpozície smernice 2014/31/EÚ do právneho poriadku Slovenskej republiky. 	
Počet vznesených pripomienok, z toho zásadných	64  / 1 	
Počet vyhodnotených pripomienok	64 	
		
Počet akceptovaných pripomienok, z toho zásadných	39  / 1 	
Počet čiastočne akceptovaných pripomienok, z toho zásadných	10  / 0 	
Počet neakceptovaných pripomienok, z toho zásadných	15  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	13 (13o,0z) 	 	 	 	
3 .	Konfederácia odborových zväzov Slovenskej republiky 	 	 	x 	 	
4 .	Slovenská obchodná a priemyselná komora 	 	 	 	x 	
5 .	Asociácia zamestnávateľských zväzov a združení Slovenskej republiky 	 	 	 	x 	
6 .	Národná banka Slovenska 	 	 	x 	 	
7 .	Slovenský živnostenský zväz 	 	 	 	x 	
8 .	Technický skúšobný ústav Piešťany, š. p 	 	 	 	x 	
9 .	Košický samosprávny kraj 	 	 	 	x 	
10 .	Bratislavský samosprávny kraj 	 	 	 	x 	
11 .	Banskobystrický samosprávny kraj 	 	 	 	x 	
12 .	Trenčiansky samosprávny kraj 	 	 	 	x 	
13 .	Trnavský samosprávny kraj 	 	 	 	x 	
14 .	Žilinský samosprávny kraj 	 	 	 	x 	
15 .	Slovenský metrologický inšpektorát 	 	 	 	x 	
16 .	Slovenský metrologický ústav 	 	 	 	x 	
17 .	Najvyšší kontrolný úrad Slovenskej republiky 	 	 	x 	 	
18 .	Slovenská legálna metrológia 	11 (11o,0z) 	 	 	 	
19 .	Odbor aproximácie práva sekcie vládnej legislatívy Úradu vlády SR 	6 (6o,0z) 	 	 	 	
20 .	Štatistický úrad Slovenskej republiky 	 	 	x 	 	
21 .	Úrad pre reguláciu sieťových odvetví 	 	 	 	x 	
22 .	Správa štátnych hmotných rezerv Slovenskej republiky 	 	 	x 	 	
23 .	Prešovský samosprávny kraj 	 	 	 	x 	
24 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
25 .	Združenie samosprávnych krajov v SR 	 	 	 	x 	
26 .	Únia miest Slovenska 	 	 	 	x 	
27 .	Protimonopolný úrad Slovenskej republiky 	 	 	 	x 	
28 .	Úrad geodézie, kartografie a katastra Slovenskej republiky 	 	 	x 	 	
29 .	Republiková únia zamestnávateľov 	 	 	 	x 	
30 .	Nitriansky samosprávny kraj 	 	 	 	x 	
31 .	Ministerstvo obrany Slovenskej republiky 	 	 	x 	 	
32 .	Úrad jadrového dozoru Slovenskej republiky 	 	 	x 	 	
33 .	Úrad pre normalizáciu, metrológiu a skúšobníctvo Slovenskej republiky 	 	 	 	x 	
34 .	Magistrát hlavného mesta SR 	 	 	 	x 	
35 .	Ministerstvo hospodárstva Slovenskej republiky 	1 (1o,0z) 	 	 	 	
36 .	Úrad vlády Slovenskej republiky 	 	 	 	x 	
37 .	Podpredseda vlády SR pre ľudské práva a národnostné menšiny 	 	 	 	x 	
38 .	Podpredseda vlády SR pre investície 	 	 	 	x 	
39 .	Ministerstvo zdravotníctva Slovenskej republiky 	 	 	x 	 	
40 .	Ministerstvo práce, sociálnych vecí a rodiny Slovenskej republiky 	 	 	x 	 	
41 .	Ministerstvo financií Slovenskej republiky 	4 (3o,1z) 	 	 	 	
42 .	Odbor vládnej agendy Úradu vlády 	 	 	 	x 	
43 .	Najvyšší súd Slovenskej republiky 	 	 	 	x 	
44 .	Národný bezpečnostný úrad 	 	 	x 	 	
45 .	Združenie podnikateľov Slovenska 	 	 	 	x 	
46 .	Ministerstvo dopravy, výstavby a regionálneho rozvoja Slovenskej republiky 	2 (2o,0z) 	 	 	 	
47 .	Úrad priemyselného vlastníctva Slovenskej republiky 	1 (1o,0z) 	 	 	 	
48 .	Ministerstvo životného prostredia Slovenskej republiky  	 	 	x 	 	
49 .	Ministerstvo kultúry Slovenskej republiky 	7 (7o,0z) 	 	 	 	
50 .	Slovenská národná akreditačná služba 	 	 	 	x 	
51 .	Sekcia európskych programov 	 	 	 	x 	
52 .	Združenie miest a obcí Slovenska 	 	 	 	x 	
53 .	Sekcia systemizácie a mzdovej politiky 	 	 	 	x 	
54 .	Ministerstvo vnútra Slovenskej republiky 	2 (2o,0z) 	 	 	 	
55 .	Ministerstvo školstva, vedy, výskumu a športu Slovenskej republiky 	 	 	x 	 	
56 .	Ministerstvo spravodlivosti Slovenskej republiky 	17 (17o,0z) 	 	 	 	
57 .	Konferencia biskupov Slovenska 	 	 	 	x 	
58 .	Ministerstvo zahraničných vecí a európskych záležitostí Slovenskej republiky 	 	 	x 	 	
	SPOLU	64 (63o,1z) 	0 (0o,0z) 	16 	32 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	K § 1 
V odseku 1 odporúčame pre pojem „váhy s neautomatickou činnosťou uvedené v ods. 2 písm. a) až f)“ zaviesť legislatívnu skratku a túto dôsledne používať v celom návrhu nariadenia vlády z dôvodu, že tento pojem sa vyskytuje v celom rade ustanovení (§ 4 až 9) a v ďalších ustanoveniach (§ 3, 5, 11, 12 a 14) sa používa pojem „váhy“. 

V odseku 2 odporúčame upresniť „iné použitie váh“ z dôvodu, že podľa predmetu úpravy toto nariadenie upravuje požiadavky a postupy posudzovania zhody na váhy s neautomatickou činnosťou uvedené v odseku 2 písm. a) až f). 	O 	ČA 	Materiál bol podľa pripomienky čiastočne upravený. 

K pripomienke k odseku 2: „iné použitie váh“ je odôvodnené v osobitnej časti dôvodovej správy. 	
GP SR 	K § 4 
Odsek 1 odporúčame z dôvodu duplicity s § 6 ods. 1 písm. a) vypustiť. 	O 	N 	§ 4 sa vzťahuje na vlastnosti meradla a § 6 hovorí o povinnosti výrobcu.  	
GP SR 	K § 5 
V odseku 1 navrhujeme upresniť, o aké požiadavky ide (v § 4 a v prílohe č. 1 sú uvedené „Základné požiadavky“). 	O 	N 	V prípade ak váhy splnia všetky požiadavky tohto nariadenia vlády, nesmie sa brániť ich sprístupneniu na trhu, to znamená, že musia splniť základné požiadavky uvedené v prílohe I smernice 2014/31/EÚ, ako aj napr. v zmysle ustanovení § 6 musí výrobca na váhy umiestniť označenie CE a doplnkové metrologické označenie.  	
GP SR 	K § 6 
Vzhľadom na skutočnosť, že § 6 sa nečlení na odseky, odporúčame vypustiť označenie odseku 1. 

V písmene a) odporúčame na konci doplniť slová „uvedených v prílohe č. 1“. 

V písmene f) odporúčame upraviť slovosled nasledovne: „uchovávať počas desiatich rokov od uvedenie váh na trh EÚ vyhlásenie o zhode a technickú dokumentáciu“. 

V písmene g) odporúčame slová „podľa tohto nariadenia vlády“ nahradiť slovami „ustanovenými týmto nariadením vlády“. 

V písmene h) je potrebné zvážiť doplnenie, či by sa skúšky vzoriek váh nemali vykonať na základe podnetu alebo žiadosti určeného subjektu. 

Písmeno j) je nezrozumiteľné; odporúčame túto dikciu „označiť váhy podľa prílohy č. 3“ a ako nadbytočné vypustiť prvý až tretí bod. 

Písmeno p) odporúčame vypustiť z dôvodu jeho duplicity s písmenom f). 	O 	ČA 	Materiál podľa pripomienky čiastočne upravený. 

K pripomienkam k písmenám a) a g): Ide o zaužívanú legislatívnu prax. 

K pripomienke k písmenu h): Čl. 6 ods. 4 druhý pododsek smernice 2014/31/EÚ ukladá takúto povinnosť výrobcom aj bez vyzvania orgánom dohľadu, a to tak, že: „ak je to potrebné vzhľadom na riziká, ktoré výrobok predstavuje, výrobcovia vykonávajú v záujme ochrany zdravia a bezpečnosti spotrebiteľov skúšku na základe vzorky výrobkov, ktoré sú sprístupnené na trhu“. 

K pripomienke k písmenu j): Členenie nie je možné formulovať podľa pripomienky, nakoľko v prílohe III smernice 2014/31/EÚ, na ktorú sa nariadenie vlády odvoláva, neustanovuje za akých podmienok výrobca umiestni na váhy značku obmedzeného používania. 

K pripomienke k písmenu p): Nejedná sa o duplicitu, nakoľko podľa písmena f) má výrobca uchovávať EÚ vyhlásenie o zhode a technickú dokumentáciu k váham a podľa písmena p) uchováva informácie o hospodárskom subjekte, ktorému váhy dodal. 
 	
GP SR 	K § 8 
V odseku 3 písm. d) odporúčame doplniť v zmysle pripomienky k § 6 písm. h). 	O 	N 	Čl. 6 ods. 4 druhý pododsek smernice 2014/31/EÚ ukladá takúto povinnosť výrobcom aj bez vyzvania orgánom dohľadu, a to tak, že: „ak je to potrebné vzhľadom na riziká, ktoré výrobok predstavuje, výrobcovia vykonávajú v záujme ochrany zdravia a bezpečnosti spotrebiteľov skúšku na základe vzorky výrobkov, ktoré sú sprístupnené na trhu“. 	
GP SR 	K § 9 
Z dôvodu upresnenia a jednoznačného určenia „hospodárskemu subjektu“ odporúčame v prvom bode uviesť, že ide o „výrobcu alebo dovozcu“ a v druhom bode uviesť, že ide o „distribútora“. 	O 	N 	Pojem hospodársky subjekt je uvedený v § 6 písm. p) kde v poznámke pod čiarou je odkaz na čl. 2 ods. 7 nariadenia (ES) č. 765/2008, ktorá obsahuje definíciu hospodárskeho subjektu.  	
GP SR 	K § 12 
Odsek 1 je neprehľadný a zmätočný – odporúčame uvádzaciu vetu upraviť nasledovne: „(1) Na posúdenie zhody váh s týmto nariadením vlády použije výrobca jeden z týchto postupov posudzovania zhody“ a jednotlivé pododseky upraviť v súlade s prílohou č. 2. 	O 	ČA 	Materiál bol podľa pripomienky čiastočne upravený. Znenie § 12 ods. 1 bolo upravené. 	
GP SR 	K § 18 
V odseku 3 navrhujeme slovo „neuplatňuje“ nahradiť slovom „nespĺňa“ a upresniť, aký „certifikát“ notifikovaná osoba nevydá. 	O 	ČA 	Materiál bol podľa pripomienky čiastočne upravený. 

Pripomienka k „neuplatňuje“/„nespĺňa: Výrobca nemôže spĺňať základne požiadavky podľa prílohy I smernice 2014/31/EÚ, nakoľko základné požiadavky podľa prílohy I smernice 2014/31/EÚ môže spĺňať len meradlo. Výrobca len neuplatňuje základne požiadavky podľa prílohy I smernice 2014/31/EÚ podľa technického návrhu konkrétneho typu váh. 
 	
GP SR 	K § 19 
V odseku 1 odporúčame ako nadbytočné vypustiť slová „pri sprístupňovaní váh na trhu a uvedení váh do používania“. 

Odsek 2 odporúčame vypustiť, nakoľko je duplicitný s odsekom 1. 	O 	N 	Orgán dohľadu nad trhom bude vykonávať dohľad nad dodržiavaním povinností výrobcu, splnomocneného zástupcu, dovozcu a distribútora len pri činnostiach spojených so sprístupňovaní váh na trhu a uvedením váh do používania a nie pri iných činnostiach uvedených subjektoch. Ide o presné vymedzenie pôsobnosti orgánu dohľadu nad trhom. Znenie § 19 ods. 2 bolo upravené. 	
GP SR 	K § 20 
Vzhľadom na skutočnosť, že podľa dôvodovej správy sa predmetným návrhom nariadenia vlády preberajú do právneho poriadku smernice Európskeho parlamentu a Rady 2014/31/EÚ z 26. februára 2014, cieľom ktorých je ochrana spotrebiteľa zavedením základných požiadaviek na váhy s neautomatickou činnosťou, odporúčame poznámku pod čiarou k odkazu 29 doplniť o § 24 zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. 	O 	N 	V súčasnosti orgánom dohľadu nad trhom pre váhy je iba Slovenský metrologický inšpektorát. 	
GP SR 	K prílohe č. 1 
V zmysle bodu 14 prílohy č. 5 k Legislatívnym pravidlám vlády SR odporúčame v nadpise doplniť slová „na váhy s neautomatickou činnosťou“. 

V bode 1 navrhujeme vypustiť slovo „potom“ ako nadbytočné. 	O 	A 	Príloha I sa preberá transpozičným odkazom na smernicu 2014/31/EÚ. 	
GP SR 	K prílohe č. 2 
V prílohe je potrebné doplniť chýbajúci nadpis („Postupy posudzovania zhody“). 	O 	A 	Príloha II sa preberá transpozičným odkazom na smernicu 2014/31/EÚ. 	
GP SR 	K prílohe č. 3 
Nadpis prílohy odporúčame v súlade s textom návrhu upraviť na „Označenie váh“. 	O 	A 	Príloha III sa preberá transpozičným odkazom na smernicu 2014/31/EÚ. 	
SLM 	K poznámke pod čiarou k odkazu 10 
Znenie poznámky pod čiarou k odkazu 10 navrhujeme zmeniť takto: 
„ 0) § 9 ods. 1 písm. b) zákona č. 142/2000 Z. z. o metrológii a o zmene a doplnení niektorých zákonov.“ 
Odôvodnenie: 
Ide o spresnenie odvolávky na výkon metrologickej kontroly tak, aby sa týkala výkonu metrologickej kontroly počas používania váh. 
 	O 	A 	Materiál bol podľa pripomienky upravený. 	
SLM 	K § 4 ods. 2 
Znenie § 4 odseku 2 navrhujeme zmeniť takto: 
„(2) Ak je súčasťou váh uvedených v § 1 ods. 2 písm. a) až f) zariadenie, ktoré sa nepoužíva ani nie je určené na používanie podľa § 1 ods. 2 písm. a) až f), alebo ak sú váhy uvedené v § 1 ods. 2 písm. a) až f) spojené s takýmto zariadením, na toto zariadenie sa základné požiadavky podľa odseku 1 nevzťahujú.“ 
Odôvodnenie: 
Ide o spresnenie vymedzenia uplatnenia požiadavky. 
 	O 	A 	Materiál bol podľa pripomienky upravený. 	
SLM 	K § 6 ods. 1 písm. h) 
Znenie § 6 ods. 1 písmena h) navrhujeme zmeniť takto: 
„h) ak je to potrebné vzhľadom na riziká, ktoré váhy uvedené v § 1 ods. 2 písm. a) až f) predstavujú, vykonať skúšky vzoriek váh, ktoré sú sprístupnené na trhu,“ 
Odôvodnenie: 
Ide o spresnenie uplatnenia povinnosti výrobcu v súlade so smernicou. 
 	O 	A 	Materiál bol podľa pripomienky upravený. 	
SLM 	K § 6 ods. 1 písm. l) a § 8 ods. 3 písm. b) 
Navrhujeme slová „návod na použitie a bezpečnostné pokyny“ nahradiť slovami „návod a pokyny na použitie“. 
Odôvodnenie: 
Zosúladenie so znením smernice, pojem „bezpečnostné pokyny“ nie je v smernici uvedený. V smernici je uvedený len pojem „pokyny“. 
 	O 	A 	Materiál bol podľa pripomienky upravený. 	
SLM 	K § 8 ods. 3 písm. d) 
Znenie § 8 ods. 3 písmena d) navrhujeme zmeniť takto: 
„d) ak je to potrebné vzhľadom na riziká, ktoré váhy uvedené v § 1 ods. 2 písm. a) až f) predstavujú, vykonať skúšky vzoriek váh, ktoré sú sprístupnené na trhu,“ 
Odôvodnenie: 
Ide o spresnenie uplatnenia povinnosti výrobcu v súlade so smernicou. 
 	O 	A 	Materiál bol podľa pripomienky upravený. 	
SLM 	K § 12 ods. 1 
Uvádzaciu vetu navrhujeme v znení: 
„(1) Posúdenie zhody váh so základnými požiadavkami sa vykoná podľa výberu výrobcu jedným z týchto postupov posudzovania zhody, ktorých moduly sú ustanovené v prílohe č. 2“ 
a v tejto súvislosti vypustiť v písmenách a) až c) odkazy na prílohu č. 2. 
Odôvodnenie: 
Zjednodušenie a spriehľadnenie textu. 
 	O 	ČA 	Znenie textu § 12 ods. 1 bolo upravené. 	
SLM 	K § 14 ods. 2 
V § 14 ods. 2 navrhujeme prvú vetu v znení: 
„Doplnkové metrologické označenie sa skladá z pravouhlého štvoruholníka, v ktorom je umiestnené veľké písmeno „M“ a posledné dvojčíslo roku umiestnenia na váhy.“ 
Odôvodnenie: 
Spresnenie vymedzenia doplnkového metrologického označenia v zmysle smernice. 
 	O 	ČA 	Znenie § 14 ods. 2 bolo upravené. 	
SLM 	K § 16 ods. 2 
Znenie § 16 odseku 2 navrhujeme zmeniť takto: 
„(2) Orgán posudzovania zhody podá úradu žiadosť o autorizáciu a notifikáciu spolu s opisom činností posudzovania zhody, postupov posudzovania zhody (modulov) a druhov váh, o ktorých orgán posudzovania zhody tvrdí, že je odborne spôsobilý na ich vykonávanie.“ 
Odôvodnenie: 
Ide o spresnenie popisu obsahu žiadosti podávanej orgánom posudzovania zhody. 
 	O 	ČA 	Materiál bol podľa pripomienky čiastočne upravený. Znenie § 16 ods. 2 bolo upravené. 	
SLM 	K § 16 ods. 4 písm. i) 
V uvádzacej vete navrhujeme slovo „typ“ nahradiť slovom „druh“. 
Odôvodnenie: 
Nejde o konkrétny typ váh, ale o druh (skupinu) váh. Zosúladenie so znením smernice. 
 	O 	A 	Materiál bol podľa pripomienky upravený. 	
SLM 	K prílohe č. 1 
V bode 1. Jednotky hmotnosti navrhujeme v prvej vete za slovo „hmotnosti“ vložiť slová „v Slovenskej republike“. 
Odôvodnenie: 
Podľa bodu 1.2 sú pre váhy povolené aj britské jednotky, nie však v Slovenskej republike. 
 	O 	A 	Príloha I až príloha IV smernice 2014/31/EÚ sa preberá transpozičným odkazom na smernicu 2014/31/EÚ. 	
SLM 	K celému textu návrhu 
V celom texte návrhu doplniť na miestach v súlade so smernicou slovo „uplatniteľný“ (applicable). 
Odôvodnenie: 
Ide o bližšie vymedzenie požiadaviek (zúženie požiadaviek len na tie požiadavky, ktoré sú pre konkrétny technický návrh váh použiteľné alebo sa na konkrétny technický návrh váh alebo vyhotovenie váh vzťahujú). Upozorňujeme, že ide o transpozíciu smernice, ktorá má za úlohu zabezpečiť voľný pohyb váh na spoločnom trhu Európskej únie, a preto by požiadavky jednotlivých členských štátov mali byť jednotné. Obmedzením alebo sprísnením požiadaviek, vypustením slova „applicable“, tak ako je to v prípade predloženého nariadenia vlády, môže dôjsť v budúcnosti k vytvoreniu prekážok obchodu a zamedzeniu voľnému pohybu váh na spoločnom trhu Európskej únie. 
 	O 	A 	Nakoľko príloha I až príloha IV smernice 2014/31/EÚ sa preberá transpozičným odkazom na smernicu 2014/31/EÚ, materiál nie je potrebné upravovať. 	
OAP SVL ÚV SR 	Všeobecne k návrhu 
1. Upozorňujeme, že nie je dôvod uskutočniť medzirezortné pripomienkové konanie 
v skrátenej forme (čl. 13 ods. 7 a nasl. Legislatívnych pravidiel vlády SR). 
 	O 	A 	Predkladateľ predložil materiál do skráteného medzirezortného pripomienkového konania z dôvodu potreby zabezpečenia transpozície smernice 2014/31/EÚ v súlade s jej transpozičnou lehotou (19. apríl 2016) a tiež z dôvodu dodržania termínu na splnenie úlohy vyplývajúcej z Plánu legislatívnych úloh vlády Slovenskej republiky na rok 2015 schváleného uznesením vlády Slovenskej republiky č. 629 z 10. decembra 2014, ktorej splnenie bolo listom predsedu vlády Slovenskej republiky predĺžené do februára 2016. 	
OAP SVL ÚV SR 	Všeobecne k návrhu 
2. Upozorňujeme na korigendum k smernici Európskeho parlamentu a Rady 2014/31/EÚ 
z 26. februára 2014 o harmonizácii právnych predpisov členských štátov týkajúcich sa sprístupňovania váh s neautomatickou činnosťou na trhu (Ú. v. EÚ L 96, 29.3.2014), ktoré bolo zverejnené 20. 01. 2016 a predkladateľ ho zatiaľ nezapracoval. Žiadame korigendum zapracovať do návrhu a do tabuľky zhody k návrhu. 
 	O 	A 	Materiál bol podľa pripomienky upravený. 	
OAP SVL ÚV SR 	Všeobecne k návrhu 
3. Pre slová „váhy uvedené v § 1 ods. 2 písm. a) až f“ odporúčame zaviesť legislatívnu 
skratku, pretože sa v návrhu opakuje niekoľko desiatok krát (bod 8 prílohy č. 5 k Legislatívnym pravidlám vlády SR). 
 	O 	N 	Legislatívna skratka bola zavedená v § 1 ods. 1 a vzhľadom na túto skutočnosť už nie je možné zaviesť ďalšiu legislatívnu skratku.  	
OAP SVL ÚV SR 	K § 2 písm. b) 
Slová „ktorým je meracie zariadenie“ žiadame nahradiť slovami „ktorými sú meracie zariadenia“ z dôvodu správnej gramatickej nadväznosti na predchádzajúce slová. 
 	O 	N 	Termín „váhy“ (pomnožné číslo) je meracie zariadenie na meranie hmotnosti. 
Termín „váha“ (vyjadrená jednotným číslom) je vlastnosť daná gravitáciou. 	
OAP SVL ÚV SR 	K osobitnej časti dôvodovej správy: 
1. Predkladateľ v prílohe č. 5 k návrhu uvádza nariadenie (ES) č. 765/2008. Žiadame 
v osobitnej časti dôvodovej správy presne uviesť, ktorými ustanoveniami návrhu sa implementujú ktoré ustanovenia nariadenia (ES) 765/2008. 
 	O 	A 	Materiál bol podľa pripomienky upravený. 	
OAP SVL ÚV SR 	K osobitnej časti dôvodovej správy: 
2. V odôvodnení k prílohe č. 1 návrhu predkladateľ uvádza technickú normu STN EN 
45501. Upozorňujeme, že na svojej doméne ju predkladateľ uvádza ako zrušenú (www.sutn.sk). 
 	O 	A 	Príloha I smernice 2014/31/EÚ sa preberá transpozičným odkazom a príloha I smernice 2014/31/EÚ sa neodvoláva na STN EN 45501. 	
MH SR 	K Doložke vybraných vplyvov 
Odporúčame čiastočne vyčísliť počet dotknutých podnikateľských subjektov v časti 3.1 analýzy vplyvov na podnikateľské prostredie. 

Odôvodnenie: 
Čiastočné vyčíslenie počtu dotknutých podnikateľských subjektov na základe predkladateľovi dostupných informácií je v súlade so snahou o zvýšenie kvality prijímaných legislatívnych a nelegislatívnych materiálov na základe princípu informovaného rozhodovania.  	O 	A 	Materiál bol podľa pripomienky upravený. 	
MF SR 	Všeobecne 
Beriem na vedomie, že návrh nemá vplyv na rozpočet verejnej správy. 	O 	A 	Predkladateľ berie na vedomie. 	
MF SR 	Všeobecne 
V doložke vybraných vplyvov žiadam vyznačiť vplyv na informatizáciu spoločnosti a vypracovať analýzu vplyvov, pretože nemožno súhlasiť s konštatovaním, že návrh nemá vplyv na informatizáciu spoločnosti; ak sa zavádza povinnosť viesť register (informačný systém) podnetov a váh, návrh má vplyv na informatizáciu spoločnosti.  	Z 	A 	Predkladateľ v záujme právnej istoty spresnil znenie § 6 písm. i) a § 8 ods. 3 písm. e) tak, že slovo „register“ nahradil výstižnejším slovom „evidencia“, nakoľko návrh nariadenia vlády Slovenskej republiky upravuje povinnosť výrobcu a dovozcu viesť evidenciu podnetov týkajúcich sa týkajúcich sa nesúladu váh uvedených v § 1 ods. 2 písm. a) až f) s týmto nariadením vlády Slovenskej republiky a váh, ktoré boli spätne prevzaté, pričom táto povinnosť je splnená aj tým, že evidencia je vedená v evidenčnej knihe v listinnej podobe. 
Rozpor bol odstránený. 	
MF SR 	Všeobecne 
Návrh odporúčam prehodnotiť z dôvodu možného nesúladu s čl. 2 ods. 2 Ústavy SR (§ 16 ods. 2 a 4 a § 17 ods. 1), pretože upravuje konanie štátneho orgánu. 	O 	ČA 	Materiál bol podľa pripomienky čiastočne upravený. 

Orgán posudzovania zhody je právnickou osobou, a teda nie je orgánom štátnej, ani verejne správy. 	
MF SR 	Všeobecne 
Návrh je potrebné zosúladiť s prílohou č. 5 Legislatívnych pravidiel vlády SR (ďalej len „príloha LPV“) [napr. v § 5 ods. 1 a § 7 ods. 2 písm. c) na konci vložiť bodku, § 6 zosúladiť s bodom 27 druhým odsekom prílohy LPV, v § 6, 8, 9 a 13 nad slovo „jazyk“ vo všetkých tvaroch umiestniť príslušný odkaz na poznámku pod čiarou k tomuto odkazu s uvedením citácie zákona o štátnom jazyku, v § 7 ods. 3, § 8 ods. 3 písm. j) a § 9 ods. 3 písm. e) slová „hospodárskeho objektu“ z prvého bodu a druhého bodu uviesť v uvádzacej vete, v § 8 ods. 3 písm. d) a e) vypustiť slová „vzhľadom na riziká, ktoré váhy predstavujú“, ako nadbytočné a v písmene f) vypustiť slovo „nevyhnutné“ ako nadbytočné, § 12 ods. 1 uvádzaciu vetu a § 13 ods. 3 zosúladiť s bodom 3 prílohy LPV, § 12 ods. 1 písm. a) zosúladiť s bodom 5 prílohy LPV, v § 16 ods. 4 uvádzacej vete na konci vložiť dvojbodku, prílohu č. 1 až 3 zosúladiť s bodom 13 prílohy LPV a upraviť systematiku členenia, prílohu č. 1 časť Metrologické požiadavky prvý bod druhý odsek zosúladiť s bodom 3 prílohy LPV]. 	O 	ČA 	Materiál bol podľa pripomienky čiastočne upravený. 

K pripomienke k § 8 ods. 3 písm. d) a e): Čl. 7 ods. 4 druhý pododsek smernice 2014/31/EÚ ukladá nasledovnú povinnosť výrobcom: „ak je to potrebné vzhľadom na riziká, ktoré výrobok predstavuje, výrobcovia vykonávajú v záujme ochrany zdravia a bezpečnosti spotrebiteľov skúšku na základe vzorky výrobkov, ktoré sú sprístupnené na trhu“, z tohto dôvodu nie možné pripomienke vyhovieť. 	
MDVaRR SR 	K poznámke pod čiarou k odkazu 8 
V poznámke pod čiarou k odkazu 8 odporúčame slová „zákona č. 254/2003 Z. z.“ nahradiť slovami „neskorších predpisov.“. 	O 	N 	§ 2 ods. 1 písm. f) zákona č. 264/1999 Z. z. bol novelizovaný len zákonom č. 254/2003 Z. z. 	
MDVaRR SR 	K poznámke pod čiarou k odkazu 25 
V poznámke pod čiarou k odkazu 25 odporúčame slová „zákona č. 254/2003 Z. z.“ nahradiť slovami „neskorších predpisov.“. 	O 	A 	Materiál bol podľa pripomienky upravený. 	
ÚPV SR 	§ 6 písm. k) 
Odporúčame upraviť dotknuté ustanovenia v tom zmysle, aby nebola ukladaná povinnosť uvádzať ochrannú známku v štátnom jazyku. Ochranná známka je označenie zapísané v príslušnom registri v konkrétnej forme (zákon č. 506/2009 Z. z. o ochranných známkach), pričom môže obsahovať pojmy aj z iného než slovenského jazyka. Ochranná známka musí byť používaná v takej podobe ako je zapísaná. Pokiaľ by došlo k prekladu cudzojazyčných pojmov obsiahnutých v ochrannej známke, nešlo by už o danú ochrannú známku zapísanú v dotknutom registri, ale o odlišné označenie. 

Obdobná pripomienka sa vzťahuje aj k § 8 ods. 3 písm. a) 

V § 6 odporúčame vypustiť označenie odseku 1, keďže § 6 má len jeden odsek. 	O 	A 	Materiál bol podľa pripomienky upravený. 	
MK SR 	Obal materiálu 
Odporúčame v názve právneho predpisu za číslovkou 2016 vypustiť čiarku. 
Odôvodnenie: Zosúladenie s čl. 17 legislatívnotechnických pokynov k Legislatívnym pravidlám vlády SR. 	O 	N 	Obal automaticky generuje Portál právnych predpisov, a preto nie je možné pripomienke vyhovieť.  	
MK SR 	návrh Uznesenia vlády 
Odporúčame v bode A. 1 gramaticky správne upraviť slovo "nariadenie". 	O 	A 	Uznesenie vlády bolo podľa pripomienky upravené. 	
MK SR 	§ 6 
Odporúčame vypustiť číslovanie odseku "1", pretože ďalšie odseky v ustanovení nie sú. 
Odôvodnenie: Zosúladenie s Legislatívnymi pravidlami vlády. 	O 	A 	Materiál bol podľa pripomienky upravený. 	
MK SR 	§ 18 ods. 12 
Odporúčame gramaticky upraviť slovo "náklady". 	O 	N 	Znenie § 18 ods. 12 je gramaticky správne, nakoľko náklady uhradí úradu notifikovaná osoba. 	
MK SR 	§ 21 
Odporúčame doplniť nový odsek 3, ktorý upraví ďalší postup notifikovanej osoby ak táto zistí, že váhy uvedené na trh do 19.apríla 2016 nespĺňajú technické požiadavky právnych predpisov účinných do 19.apríla 2016.  	O 	N 	Ak váhy uvedené na trh do 19. apríla 2016 nebudú spĺňať požiadavky ustanovené nariadením vlády SR č. 399/1999 Z. z. ktorým sa ustanovujú podrobnosti o technických požiadavkách na váhy s neautomatickou činnosťou, orgán dohľadu (Slovenský metrologický inšpektorát) v zmysle ustanovení zákona č. 264/1999 Z. z. o technických požiadavkách na výrobky a o posudzovaní zhody v znení neskorších predpisov pozastaví uvádzanie váh na trh na určitý čas alebo zakáže uvádzať váhy na trh alebo vydá rozhodnutie o ich stiahnutí z trhu alebo z používania. 	
MK SR 	§ 18  
1. V odseku 4 odporúčame preformulovať poslednú časť vety " alebo zruší certifikát podľa tohto nariadenia vlády" tak ,aby bolo jednoznačne z textu ustanovenia zrejmé, či sa jedná o certifikát "vydaný podľa tohto nariadenia vlády" alebo sa " zruší certifikát podľa tohto nariadenia vlády". V tom prípade je potrebné odvolať sa na konkrétne ustanovenie nariadenia vlády podľa, ktorého sa vydaný certifikát zruší. 
Odôvodnenie: spresniť znenie ustanovenia, aby sa predišlo problémom v aplikačnej praxi. 

2. V odseku 5 odporúčame za slovo "rozsah" vložiť slovo "certifikátov". 
Odôvodnenie: spresnenie znenia. 	O 	A 	Materiál podľa pripomienky upravený. Znenie § 18 ods. 4 bolo spresnené. 	
MK SR 	Dôvodová správa § 2 
Odporúčame v druhej vete slovo " súžiace" nahradiť slovom "slúžiace". 	O 	A 	Materiál bol podľa pripomienky upravený. 	
MV SR 	K § 6:  
Odporúčame odstrániť označenie odseku z dôvodu, že § 6 obsahuje len jeden odsek. 	O 	A 	Materiál bol podľa pripomienky upravený. 	
MV SR 	K prílohám:  
Prílohu č. 2 je potrebné dať do súladu s bodom 14 prílohy č. 5 legislatívnych pravidiel vlády Slovenskej republiky (chýba nadpis). Pri členení príloh je potrebné počítať s ich prípadnou novelizáciou. Prílohu č. 3 odporúčame prepracovať celú. Bod 1. prílohy č. 3 (v smernici je to nadpis) ako navrhované predvetie nie je v súlade so znením jednotlivých podbodov (nenadväzujú), znenie podbodu 1.3 začína dokonca veľkým písmenom a obsahuje dve vety. V smernici jednotlivé podbody sú samostatnými časťami. 	O 	A 	Príloha II a príloha III smernice 2014/31/EÚ sa preberájú transpozičným odkazom na smernicu 2014/31/EÚ. 	
MS SR 	§ 1 ods. 1 písm. a) 
Odporúčame v poznámke pod čiarou 1) zaskratkovať názov uvedeného zákona, nakoľko predkladateľ na ďalších miestach v poznámkach pod čiarou viackrát používa len číslo zákona a neuvádza celý názov zákona. 	O 	N 	Poznámky pod čiarou sú upravené v súlade s bodom 22 Legislatívnych pravidiel vlády Slovenskej republiky. 	
MS SR 	§ 6 ods. 1 písm. i) 
Odporúčame odstrániť čiarku pred slovným spojením "a informovať". 	O 	A 	Materiál bol podľa pripomienky upravený. 	
MS SR 	§ 6 ods. 1 písm. o) 
Odporúčame upraviť zmätočnú formuláciu z pôvodného tvaru "riziká, ktoré váhy, ktoré uviedol na trh" na tvar "riziká, ktoré váhy uvedené na trh". Uvedená nedokonalá formulácia sa vyskytuje aj na iných miestach, napr. ďalej aj v § 8 ods. 3 písm. i). 	O 	ČA 	Materiál bol podľa pripomienky čiastočne upravený. Znenie § 6 písm. o) bolo upravené. 	
MS SR 	§ 6 ods. 1 písm. m) 
Odporúčame odstrániť v poznámke pod čiarou prebytočnú medzeru pred poznámkou č. 16. 	O 	A 	Materiál bol podľa pripomienky upravený. 	
MS SR 	§ 8 ods. 3 písm. f) 
Odporúčame odstrániť čiarku pred slovným spojením "a ak je to potrebné". 	O 	A 	Materiál bol podľa pripomienky upravený. 	
MS SR 	§ 9 ods. 3 písm. b) 
Odporúčame odstrániť čiarku pred "a ak je to potrebné". 	O 	A 	Materiál bol podľa pripomienky upravený. 	
MS SR 	§ 12 ods. 2 
Odporúčame na konci vety v tomto ustanovení odstrániť čiarku pred "alebo v jazyku". 	O 	A 	Materiál bol podľa pripomienky upravený. 	
MS SR 	§ 14 ods. 1  
Odporúčame odstrániť ", a to" z dôvodu nevhodnosti a ponechať len nasledovné "viditeľne, čitateľne a nezmazateľne pred uvedením váh na trh". 	O 	A 	Materiál bol podľa pripomienky upravený. 	
MS SR 	§ 16 ods. 1 
Odporúčame upraviť skloňovanie v závere tohto ustanovenia z "Európskej komisii a ostatným členským štátom" na tvar "Európskou komisiou a ostatnými členskými štátmi". 	O 	N 	Notifikácia je oznámenie Úradu pre normalizáciu, metrológiu a skúšobníctvo Slovenskej republiky Európskej komisii a členským štátom, že autorizovaná osoba bola rozhodnutím Úradu pre normalizáciu, metrológiu a skúšobníctvo Slovenskej republiky oprávnená na posudzovanie zhody váh ako určených výrobkov a spĺňa požiadavky podľa tohto nariadenia vlády. 	
MS SR 	§ 16 ods. 4 písm. d) 
Odporúčame doplniť čiarku pred "ani nezastupujú osoby". 	O 	A 	Materiál bol podľa pripomienky upravený. 	
MS SR 	§ 16 ods. 4 písm. f) 
Odporúčame doplniť čiarku pred "neovplyvňovali dôvernosť, objektivitu alebo nestrannosť". 	O 	A 	Materiál bol podľa pripomienky upravený. 	
MS SR 	§ 16 ods. 4 písm. h) 
Odporúčame odstrániť čiarku pred "alebo v jeho mene a na jeho zodpovednosť". 	O 	A 	Materiál bol podľa pripomienky upravený. 	
MS SR 	§ 16 ods. 4 paísm. i) 
Odporúčame odstrániť čiarku pred "s ktorými chce byť notifikovaný". 	O 	A 	Materiál bol podľa pripomienky upravený. 	
MS SR 	§ 16 ods. 4 písm. k) 
Bod prvý: Odporúčame odstrániť čiarku pred "v súvislosti". 
Bod druhý: Odporúčame odstrániť čiarku pred "a oprávnenie". 	O 	A 	Materiál bol podľa pripomienky upravený. 	
MS SR 	§ 18 ods. 11 
Odporúčame odstrániť čiarku pred "a ak o to iná notifikovaná osoba požiada". 	O 	A 	Materiál bol podľa pripomienky upravený. 	
MS SR 	§ 21 ods. 1 
Odporúčame upraviť formuláciu na uvedenú: "možno sprístupňovať na trh alebo uvádzať do používania". 	O 	N 	Slovné spojenie „sprístupnenie na trhu“ je pojem vymedzený v čl. 2 ods. 1 nariadenia (ES) č. 765/2008. 	
MS SR 	Dôvodová správa, B. Osobitná časť 
K § 2: Odporúčame doplniť čiarku v treťom odseku pred „či sa jedná“. 
K § 3: Odporúčame doplniť čiarku pred „za akých podmienok“. 
K § 6: Odporúčame odstrániť čiarku pred „a zabezpečila sa“. 
K § 8: Odporúčame odstrániť čiarku pred „a najmä“ a doplniť ju pred „aby mal“. 
K § 10: Odporúčame zmeniť tvar na „svojím menom“ a odstrániť čiarku pred „takým spôsobom“. 
K § 11: Odporúčame zmeniť na malé písmeno: „tzv. nového prístupu“. 
K § 12: Odporúčame odstrániť čiarku pred „a tým aj bezpečnosť“. 
K § 15: Odporúčame odstrániť čiarku pred „alebo sú takéto váhy“. 
K prílohe č. 2: Odporúčame doplniť čiarku v druhom odseku pred: „ak ide o váhy používané v laboratóriách“, „ak ide o váhy na zníženie cestných vozidiel“. 
 	O 	A 	Materiál bol podľa pripomienky upravený.